Curtea Constituțională urmează să ia astăzi o decizie în privința validării sau invalidării referendumului din 29 iulie.

Curtea Constituțională(CCR) a invalidat astăzi, cu 6 voturi la 3, referendumul de demitere a președintelui Traian Băsescu, desfășurat în din 29 iulie. Decizia va fi comunicată Parlamentului și publicată în Monitorul Oficial, după aceea Băsescu putând să revină la Cotroceni.

Magistrații au primit de la Guvern datele referitoare la numărul cetățenilor înscriși pe listele electorale după ce au fost actualizate, 34.654 de persoane fiind radiate. Totodată, potrivit cifrelor furnizate de Guvern, sunt peste 3 milioane de români cu drept de ședere în străinătate, iar 512.379 au cărți de identitate expirate.

Judecătorii Curții Constituționale sunt la a patra ședință în care este dezbătută problema referendumului pentru demiterea președintelui, termenul pentru luarea unei decizii fiind amânat de trei ori. Dacă inițial CCR hotărâse ca verdictul să fie dat pe 12 septembrie, ulterior termenul a fost devansat pe 31 august și 21 august.

Gândul a transmis LIVE TEXT desfășurarea evenimentelor.

UPDATE 19:23

UPDATE 18:50

UPDATE 17:46 Președintele Camerei Deputaților, Valeriu Zgonea, a declarat că sesiunea extraordinară a parlamentului va fi convocată în 24 de ore de la primirea deciziei Curții Constituționale privind referendumul.

UPDATE 17:35 Crin Antonescu și Victor Ponta susțin o declarație de presă.

UPDATE 16:53

UPDATE 15:54 Premierul Victor Ponta susține o declarație de presă la ora 16,00

UPDATE 15:47 Liderii USL se reunesc la Palatul Victoria.

UPDATE 15:17 Reacția ambasadei SUA după decizia Curții Constituționale.

UPDATE 15:13 Președintele PDL, Vasile Blaga, a susținut că democrat-liberalii își declară disponibilitatea de a coopera cu toate forțele politice în sprijinul interesului național, precizând că este timpul ca războiul politic să înceteze, iar forțele politice să colaboreze.

UPDATE 14:45 Crin Antonescu a declarat că nu se va retrage din politică, așa cum promisese inițial, cerându-i lui Băsescu să demisioneze.

UPDATE 14:24 Peste 200 de persoane care au protestat, marți, în fața sediului Curții Constituționale s-au mutat în Piața Universității, după ce, Curtea Constituțională a referendumul pentru demiterea președintelui nu este valabil și Traian Băsescu va reveni la Cotroceni.

UPDATE 14:14 Puiu Hașotti susține că „în mod categoric” Crin Antonescu nu are motive să se retragă din politică.

UPDATE 14:01 Președintele PDL, Vasile Blaga, susține o conferință de presă, la ora 15.00

UPDATE 13:59 Vicepreședintele PNL Puiu Hașotti a declarat că decizia CCR este „antinațională”, „împotriva realității și a cifrelor”, iar de acum încolo „Curtea Constituțională să coabiteze cu Traian Băsescu”, pentru că USL nu poate face acest lucru.

UPDATE 13:55 Hannes Swoboda, liderul Grupului Socialiștilor și Democraților (S&D) din Parlamentul European, scrie, pe Twitter, că decizia CC de a nu valida referendumul din 29 iulie trebuie acceptată.

UPDATE 13:30 Senatorul PNL Ioan Ghișe a declarat că Parlamentul va stabili, potrivit hotărârii din 6 iulie, „calea de urmat”, aceasta putând fi că președintele este demis cu majoritatea celor prezenți la vot, cvorumul de prezență nefiind obligatoriu.

UPDATE 13:17 Prim-vicepreședintele PDL Cezar Preda a declarat, marți, pentru Mediafax, că PDL respectă decizia CC, Traian Băsescu se întoarce la Cotroceni și este președinte ales al României până în 2014, arătând că nu va fi nicio problemă de coabitare între șeful statului și Guvern.

UPDATE 13:09 Crin Antonescu va face o declarație de presă, astăzi, la ora 14.30, la sediul central al PNL.

UPDATE 13:00 Președintele Curții Constituționale, Augustin Zegrean, a declarat, marți, că CCR a constatat că referendumul este valid din punct de vedere al organizării, dar că nu s-a îndeplinit condiția de cvorum.

UPDATE 12:43 Curtea Constituțională a invalidat referendumul. Traian Băsescu se poate întoarce la Cotroceni.

UPDATE 12:30 Fostul consilier prezidențial Sebastian Lăzăroiu scrie pe Facebook că USL îi este convenabilă o amânare la CCR.

UPDATE 11:36 Președinții celor două camere ale Parlamentului au transmis o adresă Curții Constituționale, exprimând punctul de vedere juridic privind referendumul.

UPDATE 10:30 Câteva zeci de persoane protestează în fața sediului CCR, cerând validarea referendumului.

UPDATE 10:13 Judecătorul Valentin Zoltan Pușcaș a spus, la intrarea în sediul CC, că, din punctul său de vedere, Curtea Constituțională va lua marți o decizie privind referendumul.

UPDATE 10:01 Judecătorii CCR s-au reunit în ședință

UPDATE 9:57 Judecătorul CC Tudorel Toader a declarat că este posibilă amânarea unei decizii a Curții Constituționale privind referendumul de demitere a șefului statului.